Ջեյմս Ալլեն

Ջեյմս Ալլեն (անգլ.՝ James Allen, նոյեմբերի 28, 1864(1864-11-28), Լեսթեր, Միացյալ Թագավորություն - հունվարի 24, 1912(1912-01-24), Իլֆրակոմբ, Միացյալ Թագավորություն), բրիտանացի փիլիսոփա գրող, որը հայտնի էր իր ոգեշնչող գրքերով և բանաստեղծություններով և որպես ինքնակրթությամբ զբաղվող ստեղծագործողների շարժման նախաձեռնող։ Նրա ամենահայտնի աշխատությունը «Ինչպես է մարդը մտածում» գիրքն է, որը մեծաքանակ վաճառքի է հանվել 1903 թվականին՝ հրապարակվելուց հետո։ Այն ոգեշնչման աղբյուր է հանդիսացել ինքնակրթության միջոցով զարգացող հեղինակների համար։


== Կենսագրություն ==
Ծնվել է Անգլիայի Լեսթեր քաղաքում, աշխատավորի ընտանիքում։ Նա երկու եղբայներից ավագն էր։ Մայրը գրել, կարդալ չգիտեր։ Հայրը՝ Ուիլիամը, հյուսն էր։ 1879 թվականին կենտրոնական Անգլիայի տեքստիլ առևտրի սնանկացման պատճառով Ալլենի հայրը միայնակ մեկնել է Ամերիկա՝ աշխատանք գտնելու և ընտանիքի համար նոր տուն կառուցելու նպատակով։ Ժամանելուց երկու օր անց, Նյու Յորքի հիվանդանոցներից մեկում նա իր մահկանացուն էր կնքել, ըստ ենթադրության՝ կողոպուտի և սպանության արդյունքում։ Տասնհինգ տարեկանում, ընտանիքում առկա կենցաղային խնդիրների պատճառով, Ալլենը ստիպված էր թողնել դպրոցը և աշխատանք գտնել։
1890-ականներին Ալլենն աշխատում էր որպես մասնավոր քարտուղար և  գրավաճառ բրիտանական մի քանի արտադրական ընկերություններում։ 1893 թվականին Ալլենը տեղափոխվում  է Լոնդոն, իսկ այնուհետև՝ Հարավային Ուելս՝ վաստակելով ապրուստը լրագրությամբ և զեկույցներ գրելով։ Հարավային Ուելսում նա հանդիպում է Լուիզա Օրամին (Լիլի Լ. Ալլեն), որի հետ ամուսնանում է 1895 թվականին։ 1898 թվականին Ալլենը գտնում է մի զբաղմունք, որի միջոցով նա՝ որպես «Ոսկե դարի հերոս» ամսագրի գրող, կարող էր դրսևորել իր հոգևոր և սոցիալական հետաքրքրությունները։ Այդ ժամանակ Ալլենը թևակոխում է ստեղծագործական մի ժամանակաշրջան, և այնուհետև հրատարակում է իր առաջին գրքերը՝ «Աղքատությունից մինչև իշխանություն» (1901)։ 1902 թվականին Ալլենը սկսում է հրատարակել իր սեփական հոգևոր ամսագիրը՝ «Բանականության լույսը», որը հետագայում վերանվանվում է որպես «Դարաշրջան»։
1903 թվականին Ալլենը հրատարակել է իր երրորդ և ամենահայտնի` «Ինչպես է մարդը մտածում» գիրքը։ Մեծապես հիմնված լինելով Աստվածաշնչի Առակաց գրքի 23:7 հատվածի վրա՝ «Ինչպես մարդը մտածում է իր սրտում, նա էլ այդպիսին է», այս փոքրիկ աշխատությունն ի վերջո, ընթերցվում է ամբողջ աշխարհում և Ալլենին հետմահու հանրաճանաչություն է բերում՝՝ որպես ժամանակակից մտքի ոգեշնչման աղբյուր հանդիսացող առաջատար գործիչներից մեկը։
Գրքի փոքր լսարանը հնարավորություն ընձեռեց Ալլենին թողնել իր քարտուղարի աշխատանքը և հետամուտ լինել գրելուն և խմբագրման կարիերային։ 1903 թվականին Ալլենների ընտանիքը տեղափոխվում է Իլֆրակոմբ քաղաք, որտեղ Ալլենն անցկացնում է իր կյանքի մնացած մասը։ Շարունակելով հրատարակել «Դարաշրջանը», ամեն տարի նա գրում էր ավելի քան մեկ գիրք, մինչև իր մահը՝ 1912 թվականը։ Այնտեղ ստեղծագործում է ինը տարի՝ ստեղծելով 19 աշխատություն։
1912 թվականին, Ալլենի մահից հետո նրա կինը շարունակում է հրատարակել ամսագիրը  «Դարաշրջան» անվամբ։ Լիլի Ալլենը ամփոփեց ամուսնու գրական առաքելությունը՝ նրա հետմահու հրատարակված ձեռագրերից մեկի՝ «Երջանկության և հաջողության հիմնաքարերը» աշխատության նախաբանում, գրելով «Նա երբեք չի գրել տեսություններ կամ չի գրել հանուն գրելու.  սակայն նա գրել է այն ժամանակ, երբ ասելիք է ունեցել, և երբ նա ապրել է այդ ամենն իր կյանքում, և իմացել է, որ դա լավ է։ Այսպիսով նա գրել է փաստեր, որոնք նա ապացուցել է գործնականում»։


== Գրականություն ==
From Poverty to Power; or, The Realization of Prosperity and Peace (1901) [Contains The Path to Prosperity and The Way of Peace.]
All These Things Added (1903) [Contains Entering the Kingdom and The Heavenly Life.]
As a Man Thinketh (1903)
Through the Gate of Good; or, Christ and Conduct (1903)
Byways of Blessedness (1904)
Out from the Heart (1904) [Sequel to "As a Man Thinketh"]
Poems of Peace, including the lyrical-dramatic poem Eolaus (1907)
The Life Triumphant: Mastering the Heart and Mind (1908)
Morning and Evening Thoughts (1909)
The Mastery of Destiny (1909)
Above Life’s Turmoil  (1910)
From Passion to Peace (1910)
Eight Pillars of Prosperity (1911)
Man: King of Mind, Body and Circumstance (1911) Traduit en Français
Light on Life’s Difficulties (1912)
Foundation Stones to Happiness and Success (1913)
James Allen’s Book of Meditations for Every Day in the Year (1913) [Collection of earlier texts, compiled by his wife Lily L. Allen]
Meditations; A Year Book (1913) [US version of James Allen's Book of Meditations for Every Day in the Year]
Men and Systems (1914)
The Shining Gateway (1915)
The Divine Companion (1919)


== Ծանոթագրություններ ==


== Արտաքին հղումներ ==
The James Allen Library — Complete collection of works by James Allen including many issues of his journal, The Light of Reason Archived 2021-02-26 at the Wayback Machine.
The James Allen Free Library
All of James Allen's books
Ջեյմս Ալլենի գործերը Գուտենբերգ նախագծում
An Illustrated Biography by John L Woodcock at JAI.ORG.UK